અમદાવાદની મીરજાપુર ગ્રામ્ય કોર્ટમાં સીબીઆઇની નવ ખાસ કોર્ટ આવેલી છે. જે પૈૈકી ચાર કોર્ટે ગત ડિસેમ્બરમાં આપેલા ૧૧ ચુકાદાએ સીબીઆઇની વિશ્વસનીયતા સામે સવાલ ઊભા કર્યા છે. ઇન્કમટેકસ ઓફિસર, બીએસએનએલના ઓફિસર, બેન્કના મેનેજર, કસ્ટમ ઇન્સ્પેકટર જેવા સરકારી અધિકારીઓ સહિત ૩પ જેટલા આરોપીઓને સીબીઆઇ કોર્ટે નિર્દોષ છોડી મૂકયા છે. આ તમામ કેસોમાં સીબીઆઇના સરકારી વકીલ, સીબીઆઇના તપાસનીશ અધિકારીઓ અલગ અલગ હતા. ડિસેમ્બરમાં અાવેલા ૧૨ ચુકાદા પૈકી એક કેસમાં અારોપીને છ માસની સજા થઈ છે. સીબીઆઇ દેશભરમાંથી અનેક હાઇપ્રોફાઇલ ચકચારી કેસોની તપાસ કરી છે. જેમાં અનેક કેસોમાં સીબીઆઇએ કરેલી કામગીરી સામે રાજકીય આક્ષેપો થતા રહે છે. સુપ્રીમ કોર્ટથી લઇને હાઇકોર્ટ અને લોઅર કોર્ટે પણ સીબીઆઇની તપાસ પર અનેક વખત સવાલ ઊભા કર્યા છે.